**Ուլրիքեն** (նորվ.՝ Ulriken), լեռ Նորվեգիայում։ Այն գտնվում է Բերգենի՝ Նորվեգիայի մեծությամբ երկրորդ գաղաքի հարակից տարածի Բերգենի յոթ լեռներ (նորվ.՝ De syv fjell) համակարգի կազմում։ Ուլրիքենի բարձրությունը ծովի մակարդակից կազմում է 643 մետր (ըստ այլ աղբյուրների 642 մետր կամ 640 մետր։ Լեռան գագաթին գտնվում է հեռուստատեսային և ռադիոսփռման աշտարակները, ինչպես նաև սրճարան և դիտակետեր՝ հեռադիտակներով զինված։

Զբոսաշրջային երթուղիներ
-----------------------

Ուլրիքեն լեռան տեսքը ձմռանը
Ուլրիքեն լեռան գագաթից բացվող տեսարան դեպի Բերգեն՝ Նորվեգիայի երկրորդ քաղաք:
Դեպի Ուլրիքենի կատար կարելի է հասնել Ուլրիքսբանեն (նորվ.՝ Ulriksbanen) ճոպանուղով։ Մինչև դրա ստորին հատված կարելի է հասնել ավտոբուսով Բերգենի կենտրոնից։ Մինչև գագաթ կարելի է բարձրանալ նաև ոտքով, սակայն հետիոտների համար ճանապարհները հստակ գծանշված չեն։ Լավ եղանակին Ուլրիքենի գագաթից բացվում է հիանալի տեսարան դեպի Բերգեն քաղաքը, ինչպես նաև հարակից ֆյորդերը, լեռներն ու կղզիները։

Ուլրիքենից արևելք սկսվում է քարապատ-լեռնային մի տեղանք, որի անվանումն է Վիդդեն (նորվ.՝ Vidden): Ամենահայտնի զբոսաշրջային-սպորտային երթուղիներից մեկն է համարվում այդ լեռնային տեղանքից դեպի Ֆլյոյեն (նորվ.՝ Fløyen) ճանապարհը, որը վեր է խոյանում քաղաքի կենտրոնի դիմաց։ Այս երթուղին զբաղեցնում է մոտավորապես 4-ից 5 ժամ և հասնում է մինչև այդ լեռնազանգվածի ամենաբարձր գագաթը՝ Սթորֆյելլեթ (նորվ.՝ Storfjellet, թարգմանաբար այն բառացի լինում է «մեծ լեռ»), որի բարձրությունը ծովի մակարդակից հասնում է շուրջ 662 մետրի (ըստ այլ աղբյուրների այն կազմում է 673 մետր):

Թունելներ
---------

Ուլրիքեն լեռան հյուսիսային հատվածի տակով անցնում է Նորվեգիայի ամենաերկար երկաթուղային թունելներից մեկը, որը կոչվում է Ուլրիքսթունելեն (նորվ.՝ Ulrikstunnelen): Վերջինիս երկարությունը կազմում է 7670 մետր։ Այն միացնում է Բերգեն և Արնա բնակավայրերի երկաթուղային կայարանները։ Ուլրիքսթունելեն շահագործման է հանձնվել 1964 թվականի։ Այս երկաթգծով են երթևեկում նաև Օսլո-Բերգեն գնացքները։ Ներկայիս դրությամբ այն ունի մեկ երկաթուղագիծ. հեռանկարում ծրագրավորված է այն դարձնել երկու։ Նաև ուզում են դրան զուգահեռ ավտոմոբիլային ճանապարհ կառուցել, որը կոչվելու է Արնաթունելեն (նորվ.՝ Arnatunnelen):

Պատմություն
-----------

Ուլրիքեն անվանումն առաջացել է Ալրեք քաղաքի անվանումից (նորվ.՝ Alrek կամ *Alrekstad*): Այն գտնվել է լեռան արևմտյան ստորոտներին և ժամանակակից Բերգենի տարածքի հարավային հատվածում։ Ժամանակակից նորվեգերենով՝ բուկմոլով *Alrek* նշանակում է *Det ruvende* (տեսանելի, նշանավոր)։ Դեռևս 10-րդ դարում Ալրեքում ապրել է Նորվեգիայի առաջին արքան՝ Հարալդ I Գեղավարսը (նորվ.՝ Harald Hårfagre):

Ուլրիքեն լեռան հետ է կապված նաև Բերգենի քաղաքային օրհներգը, որը կոչվում է *«Udsigter fra Ulriken»* («Ուլրիքենի տեսարաններ»)։ Այս օրհներգը գրվել է դեռևս 1790 թվականին եպիսկոպոս (նորվ.՝ biskop) Յուհան Նորդահլ Բրունի կողմից (նորվ.՝ Johan Nordahl Brun):

1853 թվականին Բերգենի մի խումբ բնակիչների հետ Ուլրիքեն է բարձրացել աշխարհահռչակ նորվեգացի դրամատուրգ Հենրիկ Իբսենը։ Այդ լեռան տպավորությունների ներքո ականավոր դրամատուրգը թղթին է հանձնել *«Vi vandrer med freidig mot»* բանաստեղծությունը։

Պատկերասրահ
-----------

* Ուլրիքսբանեն ճոպանուղու խցիկը մոտենում է Ուլրիքենի գագաթի կայարանինՈւլրիքսբանեն ճոպանուղու խցիկը մոտենում է Ուլրիքենի գագաթի կայարանին
* Բերգենի կենտրոնից բացվող տեսարան դեպի Ուլրիքեն լեռը. առաջին պլանում երաժշտական տաղավարն է:Բերգենի կենտրոնից բացվող տեսարան դեպի Ուլրիքեն լեռը. առաջին պլանում երաժշտական տաղավարն է:
* Ուլրիքեն լեռան տեսարանը Սթորե Լունգեգորդսվաննեթ (նորվ.՝ Store Lungegårdsvannet) ծոցիցՈւլրիքեն լեռան տեսարանը Սթորե Լունգեգորդսվաննեթ (նորվ.՝ Store Lungegårdsvannet) ծոցից
* Սվարթեդիքեդ արհեստական լճից բացվող տեսարան դեպի Ուլրիքեն լեռը (նորվ.՝ Svartediket)Սվարթեդիքեդ արհեստական լճից բացվող տեսարան դեպի Ուլրիքեն լեռը (նորվ.՝ Svartediket)
* Ուլրիքենի ձմեռային տեսքը հարևան Բլոմանեն (նորվ.՝ Blåmanen) լեռան կատարիցՈւլրիքենի ձմեռային տեսքը հարևան Բլոմանեն (նորվ.՝ Blåmanen) լեռան կատարից
* Դեպի լեռան կատար հասնող ճանապարհըԴեպի լեռան կատար հասնող ճանապարհը
* Հեռուստաաշտարակը Ուլրիքենի գագաթինՀեռուստաաշտարակը Ուլրիքենի գագաթին
* Հեռուստաաշտարակը Ուլրիքենի գագաթին ձմռանըՀեռուստաաշտարակը Ուլրիքենի գագաթին ձմռանը

Ծանոթագրություններ
------------------

1. ↑
2. ↑  "Ulriken". haramfjell.com. Արխիվացված from the original on 2012 թ․ հուլիսի 29. Retrieved 2011 թ․ հունիսի 16.
3. 1 2  "Топографическая карта Норвегии". topomapper.com. Արխիվացված է the original 2012 թ․ հուլիսի 29-ին. Retrieved 2011 թ․ օգոստոսի 13.

Արտաքին հղումներ
----------------

* Bergen byleksikon på nett, om Ulriken
* Bergens Tidende har et webkamera på toppen av Ulriken.
* Ulriken Janitsjar

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |

 |